61. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1086233/1438/Α 0012/ΠΟΛ. 1177 της 4/21 Σεπτ. 1992 (ΦΕΚ Β΄ 571) Ορισμός αρμόδιας Δημόσιας Οικονομικής Υπηρεσίας για τη φορολογία εισοδήματος προσώπων που δεν κατοικούν ούτε διαμένουν στην Ελλάδα. Έχοντας υπόψη: 1.Τις διατάξεις της περίπτ. β΄ της παρ. Ι του άρθρ. 13 του Ν.Δ. 3323/1955 (ΦΕΚ 214/Α΄). 2.Τις διατάξεις του άρθρ. 5 του Π.Δ. 414/91 «τροποποίηση και συμπλήρωση των διατάξεων του Π.Δ. 551/1988 «Οργανισμός Νομαρχιών (Οργάνωση Οικονομικών Υπηρεσιών)» (ΦΕΚ 259/Α΄), με το οποίο συστάθηκε Τμήμα Φορολογίας Εισοδήματος, παρακρατούμενων και Συναφών Φόρων και Ακίνητης Περιουσίας στη Δ.Ο.Υ. Γενικών Εσόδων Αθηνών. 3.Την αριθ. Υ.1847/1078399/1182/0001/7.8.92 κοινή απόφαση του Πρωθυπουργού και του Υπουργού Οικονομικών για τη μεταβίβαση αρμοδιοτήτων, αποφασίζουμε: 1.Ορίζουμε, ότι προκειμένου για πρόσωπα που δεν κατοικούν ούτε διαμένουν στην Ελλάδα, καθώς και για δημόσιους υπαλλήλους που διαμένουν στην αλλοδαπή, αρμόδια Δημόσια Οικονομική Υπηρεσία για τη φορολογία εισοδήματός τους είναι η Δημόσια Οικονομική Υπηρεσία (Δ.Ο.Υ.) Γενικών Εσόδων Αθηνών. 2.Ορίζουμε, ότι προκειμένου για πρόσωπα που δεν κατοικούν ούτε διαμένουν στην Ελλάδα, τα οποία ασκούν στην Ελλάδα ατομική επιχείρηση ή ελευθέριο επάγγελμα ή είναι εταίροι σε  ομόρρυθμη, ετερόρρυθμη ή περιοΑντί για τη σελ. 74,305(α) Σελ. 74,305(β) Τεύχος 1252-Σελ. 15 ρισμένης ευθύνης εταιρεία ή κοινοπραξία, ή κοινωνία που ασκεί επιχείρηση ή αστική εταιρεία, αρμόδια Δημόσια Οικονομική Υπηρεσία για τη φορολογία του εισοδήματός τους είναι, κατά περίπτωση, η Δημόσια Οικονομική Υπηρεσία της έδρας της κύριας επιχείρησής τους ή του κυρίου επαγγέλματός τους ή της έδρας της Εταιρείας ή κοινωνίας στην οποία κατά κύριο λόγο συμμετέχουν. 